wannaphong/clean_thaiwikipedia huggingface dataset:
# การบินลาว
รัฐวิสาหกิจการบินลาว  ดำเนินการในชื่อ การบินลาว เป็นสายการบินประจำชาติลาว ที่มีฐานการบินหลักในท่าอากาศยานนานาชาติวัตไตในเวียงจันทน์ สายการบินให้บริการทั้งเที่ยวบินภายในประเทศและเที่ยวบินระหว่างประเทศ

 ประวัติ 
การบินลาวก่อตั้งขึ้นในเดือนกันยายน ค.ศ. 1976 จากการควบรวมกิจการของรอยัลแอร์ลาวและลาวแอร์ไลน์ ต่อมาได้ใช้ชื่อ ลาวเอวิเอชันในปี 1979 สายการบินให้บริการเครื่องบินและเฮลิคอปเตอร์จากชาติตะวันตกจนกระทั่งเปลี่ยนมาใช้เครื่องบินของโซเวียตและจีนอีกครั้งในช่วงทศวรรษ 1980 สายการบินเริ่มให้บริการเครื่องบินใบพัดจากเอทีอาร์ในช่วงกลางทศวรรษ 1990 และต่อมาเป็นแอร์บัส เอ320

แอร์บัส เอ320 เป็นเครื่องบินไอพ่นลำแรกที่การบินลาวสั่งซื้อ โดยมีการจัดเรียงห้องโดบสารแบบสองชั้น สามารถรองรับผู้โดยสารได้ 126 คนในชั้นประหยัดและ 16 คนในชั้นธุรกิจ และใช้เครื่องยนต์ซีเอฟเอ็มอินเตอร์แนชนัล ซีเอฟเอ็ม56

 จุดหมายปลายทาง 

ข้อตกลงการบินร่วม
การบินลาาวได้มีข้อตกลงการบินร่วมกับสายการบินต่าง ๆ ดังต่อไปนี้:

 บางกอกแอร์เวย์ส
 แอร์แคมโบเดีย
 การบินไทย
 เวียดเจ็ทแอร์
 เวียดนามแอร์ไลน์

 ฝูงบิน 
thumb|แอร์บัส เอ320-200 ของการบินลาว
thumb|เอทีอาร์ 72-500 ของการบินลาว
 ฝูงบินปัจจุบัน 
ณ เดือนมีนาคม ค.ศ. 2025 การบินลาวมีเครื่องบินประจำการในฝูงบินดังนี้:
+ฝูงบินของการบินลาวเครื่องบินประจำการคำสั่งซื้อผู้โดยสารหมายเหตุJYรวมแอร์บัส เอ320-2004—161261428150158เอทีอาร์ 72-5004——7070เอทีอาร์ 72-6003——7070โคแม็ก ซี90911—9090โคแม็ก ซี919—2—158158รวม123
การบินลาวมีอายุฝูงบินเฉลี่ย 13.3 ปี

 ฝูงบินในอดีต 
thumb|ซีอาน เอ็มเอ-60 ของการบินลาวในอดีต
การบินลาวเคยให้บริการเครื่องบินดังต่อไปนี้:

+ ฝูงบินของการบินลาวในอดีต เครื่องบิน จำนวน เริ่มประจำการ ปลดประจำการ หมายเหตุแอร์บัส เอ320-200120032005เช่าเอทีอาร์ 42-300119941996เช่าเอทีอาร์ 72-200219962011เช่าโบอิง 737-200119961998ดักลาส ดีซี-41976มิล มิ-81976ซีอาน เอ็มเอ-60

 อุบัติเหตุและอุบัติการณ์สำคัญ 

16 ตุลาคม ค.ศ. 2013, การบินลาว เที่ยวบินที่ 301 เครื่องบินเอทีอาร์ 72-600 (ทะเบียน RDPL-34233) ที่บรรทุกผู้โดยสาร 44 คนและลูกเรือ 5 คน ตกลงแม่น้ำโขงนเวลาประมาณ 16:00 นาฬิกาตามเวลาท้องถิ่น ทำให้เสียชีวิตทั้งหมด เครื่องบินนี้เดินทางจากเวียงจันทน์ไปปากเซในแขวงจำปาศักดิ์ ภาคใต้ของลาว และพยายามลงจอดเนื่องจากสภาพอากาศที่ย่ำแย่จากพายุไต้ฝุ่นนารี
# อันห์ เรกี
อันห์ เรกี (Rae-Ki Ahn) นักมวยสากลชาวเกาหลีใต้ เกิดเมื่อ 2 กุมภาพันธ์ พ.ศ. 2505 ที่ โซล ประเทศเกาหลีใต้ สถิติการชก 30 ครั้ง ชนะ 23 (น็อค 13) เสมอ 4 แพ้ 3 

 เกียรติประวัติ 

 แชมป์เกาหลีใต้รุ่นฟลายเวท (2528)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBC เมื่อ 5 กันยายน 2530 แพ้น็อค สด จิตรลดา ยก 4 ที่ กทม.
# ฟุตบอลชิงแชมป์แห่งชาติยุโรป 2008 กลุ่ม A
|-
!width=175 |ทีม
!width=20|แต้ม
!width=20|แข่ง
!width=20|ชนะ
!width=20|เสมอ
!width=20|แพ้
!width=20|ได้
!width=20|เสีย
!width=20|รวม
|- bgcolor="#ccffcc"
|align="left"|
|3||2||0||1||5||3||+2||6
|- bgcolor="#ccffcc"
|align="left"|
|3||2||0||1||5||5||0||6
|-
|align="left"|
|3||1||0||2||4||6||−2||3
|-
|align="left"|
|3||1||0||2||3||3||0||3
|}เวลาทั้งหมดเป็นเวลาฤดูร้อนยุโรปกลาง (UTC+2 หรือ เวลาประเทศไทย−5)

สวิตเซอร์แลนด์ - สาธารณรัฐเช็ก

โปรตุเกส - ตุรกี

สาธารณรัฐเช็ก - โปรตุเกส

สวิตเซอร์แลนด์ - ตุรกี

สวิตเซอร์แลนด์ - โปรตุเกส

สวิตเซอร์แลนด์: GK 18ปาสกาล ซูแบร์บูห์เลอร์RB 5 สเตฟาน ลิชท์สไตเนอร์   CB 20ปาทริค มุลแลร์CB 4 ฟิลิปป์ เซนเดอรอสLB 3 ลูโดวิช มายิน (c)RM 19วาลอน เบห์รามีCM 15เกลสัน เฟร์นานเดส  CM 8 โกคาน อินแลร์LM 22โยฮัน ฟอนลันเตน    SS 10ฮาคาน ยาคิน    CF 12อีเรน เดอร์ดิย็อคตัวสำรอง:MF 16ทรานควิลโล บาร์เน็ตตา    DF 13สเตฟาน กริชติง   MF 7 ริคาร์โด้ คาบานาส   ผู้จัดการทีม: โคบี คุน300pxโปรตุเกส: GK 1 RicardoRB 13Miguel  CB 15PepeCB 3 Bruno AlvesLB 2 Paulo Ferreira    CM 5 Fernando Meira (c)  CM 18Miguel Veloso   CM 6 Raul MeirelesRW 17Ricardo QuaresmaLW 19NaniCF 23Helder Postiga   ตัวสำรอง:DF 14Jorge Ribeiro    MF 10João Moutinho   FW 9Hugo Almeida   ผู้จัดการทีม: Luiz Felipe Scolari
แมน ออฟ เดอะ แมตช์: 
 ฮาคาน ยาคิน
ผู้ช่วยผู้ตัดสิน:
 Egon Bereuter
 Markus Mayr
ผู้ตัดสินที่ 4:
 อิวาน เบเบ็ก

ตุรกี - สาธารณรัฐเช็ก

ตุรกี: GK 23Volkan Demirel  RB 22Hamit AltıntopCB 13Emre Güngör   CB 2 Servet ÇetinLB 3 Hakan BaltaRM 6 Mehmet Topal    CM 7 Mehmet Aurélio  CM 14Arda Turan  LM 17Tuncay ŞanlıCF 8 Nihat Kahveci (c)CF 9 Semih Şentürk   ตัวสำรอง:FW 20Sabri Sarıoğlu   MF 18Colin Kazim-Richards   DF 15Emre Aşık    ผู้จัดการทีม: Fatih Terim300pxสาธารณรัฐเช็ก: GK 1 ปีเตอร์ เช็กRB 2 ซเดเน็ค กรีเกราCB 21โทมัส อูฟาลูซี (c)  CB 22ดาวิด โรเซห์นาลLB 6 มาเร็ค ยานคูลอฟสกี้DM 4 โทมัส กาลาเซ็ค  CM 17มาเร็ค มาเตยอฟสกี   CM 3 ยาน โพลัคRW 7 ลิบอร์ ซิออนโก้   LW 20ยาโรสลาฟ พลาซิล   CF 9 ยาน โคลเลอร์ตัวสำรอง:MF 14ดาวิด ยาโรลิม   DF 13มิชาล คาดเลช   FW 11สตานิสลาฟ วลาเซ็ค   FW 15มิลาน บารอสBaroš was booked on the substitutes bench, despite not playing any part in the match  ผู้จัดการทีม: คาเรล บรุคเนอร์
แมน ออฟ เดอะ แมตช์:
 Nihat Kahveci
ผู้ช่วยผู้ตัดสิน:
 Stefan Wittberg
 Henrik Andrén
ผู้ตัดสินที่ 4:
 Grzegorz Gilewski
# บิกตอร์ บูร์โกส
โคเซ บิกตอร์ โฟลเรส บูร์โกส  หรือ บิกตอร์ บูร์โกส นักมวยสากลชาวเม็กซิโก เกิดเมื่อ 10 เมษายน พ.ศ. 2517 ที่เมืองโกปาลา รัฐเกร์เรโร ประเทศเม็กซิโก สถิติการชก 57 ครั้ง ชนะ 39 (น็อก 23) เสมอ 3 แพ้ 15 
 ประวัติ 
บูร์โกสเริ่มชกมวยอาชีพเมื่อ พ.ศ. 2536 โดยการชก 4 ครั้งแรก ชกแพ้ตลอด แต่เขาก็ยังชกต่อมาจนประสบความสำเร็จ ได้ครองแชมป์โลกรุ่นไลท์ฟลายเวท  IBF ด้วยการชกชนะอเล็กซ์ ซานเชซ เมื่อ พ.ศ. 2546 ต่อมาในวันที่ 13 ธันวาคม พ.ศ. 2546 ขึ้นชกล้มแชมป์กับโรเซนโด อัลวาเรซ แชมป์ของสมาคมมวยโลก  ผลปรากฏว่าเสมอกัน จากนั้นป้องกันแชมป์ชนะฟ้าลั่น ศักดิ์กรีรินทร์ ก่อนจะเสียแชมป์ให้กับวิลกริกส์บีใน พ.ศ. 2548 บูร์โกสขึ้นไปชกรุ่นฟลายเวท ชกชนะ 2 ครั้ง จึงชิงแชมป์โลกรุ่นฟลายเวท IBF กับวิค ดาร์ชิเนียน

ในวันที่ 3 มีนาคม 2550 บูร์โกสขึ้นชิงแชมป์โลกกับดาร์ชิเนียน ผลการชกปรากฏว่าบูร์โกสถูกชกนับแปดในยกที่ 10 และ 11 กรรมการผู้ห้ามได้ไปดูอาการของบูร์โกสที่มุมก่อนจะยอมให้ชกต่อในยกที่ 12 แต่ปรากฏว่าบูร์โกสถูกชกอย่างหนักอีก กรรมการจึงตัดสินใจยุติการชก ส่วนบูร์โกสมีอาการเลือดคั่งในสมองต้องนำส่งโรงพยาบาล เพื่อผ่าตัด และอาการดีขึ้นในเวลาต่อมา จดจำเพื่อนๆและครอบครัวได้.http://www.boxingscene.com/?m=show&id=7682

 เกียรติประวัติ 
 แชมป์เม็กซิโกรุ่นไลต์ฟลายเวต (2538 – 2539)
 แชมป์ WBA Fedecentro รุ่นไลต์ฟลายเวต
 ชิง 12 ธันวาคม 2540 ชนะคะแนน คอร์เค อาร์เช ที่เม็กซิโก
 สละแชมป์
 แชมป์ WBO NABO รุ่นไลต์ฟลายเวต
 ชิง 4 กุมภาพันธ์ 2543 ชนะน็อก ควน การ์โลส โมเรโน ยก 4 ที่เม็กซิโก
 เสียแชมป์ 4 ธันวาคม 2543 แพ้น็อก โรเบอร์โต คาร์ลอส เลย์วา ยก 8 ที่เม็กซิโก
 แชมป์ WBO Americas รุ่นไลต์ฟลายเวต 
 ชิง 5 พฤษภาคม 2544 ชนะคะแนน บิกตอร์ เอร์นันเดซ ที่เม็กซิโก
 แชมป์โลกรุ่นจูเนียร์ฟลายเวต IBF
 ชิง 15 กุมภาพันธ์ 2546 ชนะน็อก อเล็กซ์ ซานเชส ยก 12 ที่สหรัฐ
 ป้องกันแชมป์ครั้งที่ 1 และชิงแชมป์โลกรุ่นไลต์ฟลายเวต WBA ไม่สำเร็จ 13 ธันวาคม 2546 เสมอกับ โรเซนโด อัลบาเรซ ที่สหรัฐ
 ป้องกันแชมป์ครั้งที่ 2, 15 พฤษภาคม 2547 ชนะน็อก ฟ้าลั่น ศักดิ์กรีรินทร์ ยก 6 ที่สหรัฐ
 เสียแชมป์ 14 พฤษภาคม 2548 แพ้คะแนน วิล กริกส์บี ที่สหรัฐ
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิฟลายเวต WBO เมื่อ 29 มีนาคม 2540 แพ้คะแนน อเล็กซ์ ซานเชส ที่สหรัฐ
 ชิงแชมป์โลกรุ่นฟลายเวต IBF เมื่อ 3 มีนาคม 2550 แพ้น็อก วิค ดาร์ชิเนียน ยก 12 ที่สหรัฐ
# โรเบิร์ต รูบิลล่า
โรเบิร์ต รูบิลลาร์  นักมวยสากลชาวฟิลิปปินส์ เกิดที่เมืองมาตี จังหวัดดาเวา สถิติการชก 25 ครั้ง ชนะ 5 เสมอ 2 แพ้ 18 
 ประวัติ 
รูบิลลาขึ้นชกมวยสากลครั้งแรกเมื่อ 17 มิถุนายน พ.ศ. 2543 ชนะคะแนน เจอรร์รี่ เด โลส  ซานโตส จากนั้นขึ้นชกที่ฟิลิปปินส์หลายครั้งมีทั้งแพ้และชนะ รูบิลลาร์มาชกในไทยเมื่อ 29 ตุลาคม พ.ศ. 2547 แพ้น็อค ฟ้าเพชรน้อย ส.จิตรพัฒนา ยก 3 และแพ้คะแนนโอเล่ห์ดง ศักดิ์เสมอชัย จากนั้นได้ชิงแชมป์โลกเยาวชนรุ่นฟลายเวทที่ว่างเมื่อ 2 เมษายน พ.ศ. 2548 แต่เป็นฝ่ายแพ้คะแนน ยอดแสนเก่ง เกียรติมั่งมี ไม่ได้แชมป์ จากนั้น รูบิลลาขึ้นชกที่ฟิลิปปินส์เป็นส่วนใหญ่ และชกแพ้มากกว่าชนะ จน 9 กุมภาพันธ์ พ.ศ. 2551 รูบิลลาร์ขึ้นชกกับ โมนิโก ลอเรนเต้ ซึ่งรูบิลลาร์เป็นฝ่ายแพ้น็อคไปในยกที่ 4  โดยพี่เลี้ยงที่มุมของรูบิลลาขอยอมแพ้ไปอย่างง่ายดาย โดยอ้างว่ารูบิลลาบาดเจ็บที่ไหล่ซ้าย และปวดบริเวณท้อง หลังจากนั้น รูบิลลาร์ขึ้นชกอีกครั้งเดียวเมื่อ 30 พฤศจิกายน พ.ศ. 2551 แพ้น็อค วินเซนต์ ปาลิกเต ยก 7 แล้วหยุดชกไปสองปี กลับมาชกอีกครั้งเมื่อ 30 ตุลาคม พ.ศ. 2553 แต่ก็แพ้น็อค ยันยัน กวนซอน ยก 4  รูบิลลาหยุดชกไปอีก 3 ปี กลับมาชกครั้งล่าสุดเมื่อ 15 มีนาคม พ.ศ. 2556 แพ้น็อค ฟ้าใส ศักดิ์กรีรินทร์ ยก 2
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์โลกเยาวชนรุ่นไลท์ฟลายเวท WBC เมื่อ 25 กุมภาพันธ์ 2548 แพ้คะแนน ยอดแสนเก่ง พ.ชุมโชค ที่ พัทยา
# เก่งกาจ ศักดิ์ประชา
เก่งกาจ ศักดิ์ประชา สถิติการชก 1 ครั้ง แพ้ 1 เก่งกาจเคยชกมากกว่านี้ เป็นคู่มวยประกอบรายการของเอกรัตน์ ไยโชติช่วง แต่มีบันทึกใน boxrec.com เพียงครั้งเดียว

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ IBF แพนแปซิฟิครุ่นจูเนียร์ฟลายเวทเมื่อ 10 ธ.ค. 2548 แพ้น็อค ซอนนี่ บอยจาโร (ฟิลิปปินส์) ยก 1 ที่ฟิลิปปินส์ 
 อ้างอิง 

 สถิติการชก boxrec.com
# ร็อคกี้ หลิน
ร็อคกี้ หลิน (Rocky Lin) หรือ มินชา หลิน นักมวยสากลชาวจีน เกิดเมื่อ 20 มิถุนายน พ.ศ. 2510 ที่ จางฮว่า ไต้หวัน สถิติการชก 28 ครั้ง ชนะ 26 แพ้ 2 

 เกียรติประวัติ 

 แชมป์ญี่ปุ่นรุ่นมินิมัมเวท (2533 – 2535)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นสตรอเวท WBC เมื่อ 11 ตุลาคม 2535 แพ้ทีเคโอ ริการ์โด โลเปซ ยก 2 ที่ ญี่ปุ่น
 ชิงแชมป์โลกเฉพาะกาลรุ่นสตรอเวท WBC เมื่อ 23 สิงหาคม 2541 แพ้คะแนน วันดี สิงห์วังชาที่ ญี่ปุ่น
# โฆเซ ลุยส์ เซเปดา
โฆเซ ลุยส์ เซเปดา (José Luis Zepeda) นักมวยสากลชาวเม็กซิโก เกิดเมื่อ 10 สิงหาคม พ.ศ. 2508 สถิติการชก 48 ครั้ง ชนะ 27 (น็อก 22) เสมอ 2 แพ้ 19

 เกียรติประวัติ 

แชมป์ WBC Continental Americas รุ่นมินิมัมเวท
 ชิง 22 กันยายน 2534 ชนะน็อค โฆเซ ลุยส์ เบลาร์เด ยก 11 ที่ เม็กซิโกซิตี ประเทศเม็กซิโก
แชมป์ USBA รุ่นฟลายเวท
ชิง 12 ธันวาคม 2535 ชนะคะแนน สกอตตี โอลสัน ที่ รัฐแอริโซนา สหรัฐ
เคยชิงแชมป์ต่อไปนี้แต่ไม่สำเร็จ
ชิงแชมป์ประเทศเม็กซิโกรุ่นไลท์ฟลายเวท เมื่อ 5 มีนาคม 2531 แพ้ทีเคโอ อุมเบร์โต กอนซาเลซ ยก 6 ที่ ติฆัวนา ประเทศเม็กซิโก 
ชิงแชมป์โลก IBF รุ่นฟลายเวท 8 พฤษภาคม 2537 แพ้คะแนน พิชิต ศิษย์บางพระจันทร์ ที่ ราชบุรี ประเทศไทย
 ชิงแชมป์โลก IBF รุ่นฟลายเวท 18 กุมภาพันธ์ 2538 แพ้ทีเคโอ ฟรันซิสโก เตเฆโดร์ ยก 7 ที่ การ์ตาเฮนา ประเทศโคลัมเบีย 
 ชิงแชมป์โลก WBC รุ่นมินิมัมเวท เมื่อ 7 กรกฎาคม 2543 แพ้น็อค โฮเซ อันโตนิโอ อากีร์เร ยก 5 ที่ รัฐตาบัสโก ประเทศเม็กซิโก
# ก้อย สุวรรณเกต
ก้อย สุวรรณเกต"ผ้าไทย"งามหยดในนิวยอร์กแฟชั่นวีคฤดูร้อน 2010 โดย"ก้อย สุวรรณเกต"  มีชื่อจริงว่า นันทิรัตน์ สุวรรณเกต ชื่อเล่นว่า ก้อย นักออกแบบเสื้อผ้าที่มีชื่อเสียงในสหรัฐอเมริกา เป็นเจ้าของห้องเสื้อ Koi Design Studio อยู่ที่ลอสแอนเจลิส และมีโชว์รูมอยู่ในนิวยอร์ก ตัดเย็บเสื้อผ้าสตรียี่ห้อ Koi

ก้อย เกิดและเติบโตในประเทศไทย [http://www.pageanthub.net/forum/index.php?topic=1120.0
ก้อย...ดีไซน์เนอร์ไทยผงาดที่ นิวยอร์กแฟชั่นวีค 2008] ก่อนจะไปทำงานเป็นดีไซเนอร์ในสหรัฐอเมริกา จบการศึกษาจาก มหาวิทยาลัยศิลปากร คณะมัณฑณศิลป์ และ The Fashion Institute of Design & Merchandising (FIDM)  เวสต์แวลลีย์คอลเลจ  เมืองซาราโตกา รัฐแคลิฟอร์เนีย เธอได้รับการยกย่องจากนิตยสารโว้กฉบับอเมริกัน ให้เป็นหนึ่งในสิบดีไซเนอร์รุ่นใหม่ที่น่าจับตามองมากที่สุดในสหรัฐ และได้รับทุนสนับสนุนการทำผลงานจากสมาคมแฟชั่นของสหรัฐฯและนิตยสาร Vogue สหรัฐฯ (CFDA/Vogue Fashion Fund Award) 

คอลเล็กชันที่เธอออกแบบ มักใช้ผ้าแคชเมียร์ในการตัดเย็บ  เป็นที่ชื่นชอบของนักแสดงฮอลลีวูด หรือบุคคลที่มีชื่อเสียง เช่น นิโคล คิดแมน เดมี มัวร์ เคอร์สเตน ดันสต์ โอปราห์ วินฟรีย์ นาตาลี พอร์ตแมน และคริสตินา ริชชี Koi Suwannagate, Fashion Week First-Timer ผลงานของเธอได้ร่วมจัดแสดงเป็นส่วนหนึ่งของ นิวยอร์กแฟชั่นวีค 2008 เมื่อวันที่ 6 กุมภาพันธ์ พ.ศ. 2551 เป็นครั้งแรก
# วันแห่งการถามคำถามไร้สาระ
วันแห่งการถามคำถามไร้สาระ เป็นวันที่บางครั้งเฉลิมฉลองกันใน สหรัฐ โดยนักเรียนและอาจารย์ วันแห่งการถามคำถามไร้สาระ มักจะจัดกันในวันที่ 28 กันยายน แต่โดยทั่วไปแล้วจะเป็นวันเรียนวันสุดท้ายของเดือนกันยายน

 ที่มา 
จาก holidayinsights.com, "ต้นกำเนิดของวันแห่งการถามคำถามไร้สาระต้องย้อนไปเมื่อราว พ.ศ. 2523 (ค.ศ. 1980). ในเวลานั้น, มีการเคลื่อนไหวของกลุ่มอาจารย์ พยายามให้เด็กๆ ในชั้นเรียนถามคำถามในชั้นเรียนให้มากขึ้น เด็กๆ จึงมักถามคำถามกวนประสาทอาจารย์เพื่อให้อาจารย์มีความสุข"Holiday Insights : September 28 Holiday - Ask a Stupid Question Day
# เจ้าจอมมารดาจันทร์
เจ้าจอมมารดาจันทร์ สามารถหมายถึง
 เจ้าจอมมารดาจันทร์ ในรัชกาลที่ 4 ธิดาพระยาพิพิธสมบัติ (ทองสุก)
 เจ้าจอมมารดาจันทร์ ในรัชกาลที่ 5 ธิดาพระยาราชสัมภารากร (เทศ)
# พิธีเหยา
พิธีเหยา เป็นความเชื่อและพิธีกรรมในการรักษาสุขภาพของคนในชุมชนผู้ไทยที่สืบทอดมาแต่ครั้งบรรพกาลอันสืบเนื่องมาจาก
ความเชื่อดั้งเดิมที่นับถือผี เป็นการทำพิธีเพื่อติดต่อระหว่างผีกับคน ให้ผีช่วยเหลือแก้ปัญหาความเดือดร้อนโดยเฉพาะการเจ็บไข้ได้ป่วย

พบในพื้นที่แถบภาคอีสานของประเทศไทย โดยจะนิยมทำในแถบภูไทหรือผู้ไทย, ผู้ไท (จังหวัดกาฬสินธุ์, นครพนม, มุกดาหาร, สกลนคร) พิธีกรรมนี้เป็นการเสี่ยงทาย เมื่อมีการเจ็บป่วยในครอบครัว โดยการเจ็บป่วยนี้จะเชื่อว่าเป็นการกระทำของผี จึงต้องทำการเหยาเพื่อแก้ผี และเพื่อจะได้ทราบว่าผีต้องการอะไร หรือผู้เจ็บป่วยทำผิดผีอะไร จะได้ทำตาม เชื่อว่า หากแก้ผีแล้ว อาการเจ็บป่วยจะหายเป็นปกติ

มูลเหตุที่ต้องมีการเหยามาจากสภาพสังคมดั้งเดิมของชาวไทยที่ไม่มีสถานพยาบาลรับรองความเจ็บป่วย ก่อให้เกิดความจำเป็นที่ชาวไทยต้องดิ้นรนหาที่พึ่งยามเจ็บไข้ได้ป่วย ส่วนใหญ่นั้นใช้สมุนไพรพื้นบ้านที่มีในท้องถิ่นในการรักษาและดูแลสุขภาพ ในอดีตการรักษาโรคภัยไข้เจ็บจำเป็นต้องอาศัยผีเป็นผู้วินิจฉัยโรคบอกวิธีรักษา 

ในปัจจุบันแม้มีการแพทย์แผนใหม่ที่สามารถวินิจฉัยโรคได้ถูกต้อง แต่โรคบางโรคหรืออาการบางอย่างรักษาไม่หาย ผู้ป่วยที่ไม่มีที่พึ่งจึงจำเป็นต้องพึ่งพิธีกรรม อย่างน้อยจะทำให้จิตใจผู้ป่วยดีขึ้น จึงจัดเป็นพิธีกรรมที่สร้างขวัญและกำลังใจกับผู้ป่วยเป็นหลัก เมื่อผู้ป่วยอยู่ในวาระสุดท้ายของชีวิตหรือผู้ป่วยหายจากโรคและอาการเจ็บป่วยก็จะทำพิธีการเหยา ผู้ที่ทำพิธีการเหยาเรียกว่า หมอเหยาเป็นผู้ที่สืบทอดมาจากบรรพบุรุษโดยปู่ย่า ตายาย แม่ เป็นหมอเหยามาก่อนลูกก็จะสืบทอดการเป็นหมอเหยา แต่ในปัจจุบันนี้การสืบทอดการเป็นหมอเหยานั้นได้เลือนหายไปจากสังคมของกลุ่มชาติพันธุ์ผู้ไทยไปแล้ว ยังเหลือแต่หมอเหยาที่เป็นผู้อาวุโสของชุมชนเท่านั้น และการประกอบพิธีกรรมเหยายังคงเหลือให้เห็นเพียงแต่บางชุมชนเท่านั้น เนื่องจากสังคมสมัยใหม่ได้เขามามีบทบาทในการเปลี่ยนแปลงขนบธรรมเนียมประเพณีบางอย่างของชาวผู้ไทย ทั้งนี้ การเหยาเป็นการติดต่อสื่อสารของมนุษย์และวิญญาณ ซึ่งการติดต่อสื่อสารจะใช้ท่วงทำนองของดนตรีหรือที่ชาวผู้ไทยเรียกว่า กลอนลำ (หมอลำ) มีเครื่องดนตรีประเภทแคนประกอบการให้จังหวะ วิธีการติดต่อสื่อสาร กลอนลำและทำนอง เรียกว่า การเหยา

ประเภทของการประกอบพิธีกรรมเหยา

 การเหยาเพื่อคุมผีออก เนื่องจากผู้ป่วยมีความเชื่อว่าการเจ็บป่วยที่เกิดขึ้นนั้น เกิดจากการกระทำของผีหรือวิญญาณทำให้เกิดการเจ็บป่วย ซึ่งจะต้องมีการเสี่ยงทายจากหมอเหยาทำพิธีคุมผีออกจากการร่ายรำของหมอเหยาประกอบกับดนตรีที่ใช้แคนเป็นเครื่องดนตรี
 เหยาเพื่อให้ขวัญและกำลังใจ เหยาต่ออายุ เหยาเพื่อชีวิต เหยาแก้บน เพื่อความเป็นสิริมงคลแก่ชีวิต ครอบครัวญาติพี่น้อง วงศ์ตระกูล ในช่วงเทศกาลงานสำคัญ ๆ ของหมู่บ้านชุมชน หรือฤดูกาลทำการเกษตรกรรมเพื่อให้ได้ผลผลิตมีความอุดมสมบูรณ์ตามที่คาดหวัง
 เหยาเพื่อเลี้ยงผี เพื่อเลี้ยงขอบคุณผีบรรพบุรุษในรอบปี ซึ่งพิธีการเหยาแบบนี้จะกระทำเพียงปีละครั้งเท่านั้นในช่วงเดือนเมษายนถึงเดือนมิถุนายนเท่านั้น เพื่อขอขมาและสักการะผีที่ช่วยปกป้องคุ้มครองชุมชนให้ปกติสุขไม่มีเรื่องอันใดที่ทำให้เกิดภัยพิบัติหรืออันตรายแก่ผู้คนในชุมชนผู้ไทย
 การเหยาในงานบุญประจำปี ส่วนมากกระทำพิธีกรรมในงานบุญผะเหวตเท่านั้น โดยมีการเหยาปีละครั้งเท่านั้นกระทำติดต่อกันทุก ๆ ปี ครบ 3 ปี แล้วจะเว้นช่วงของการประกอบพิธีเหยาในงานบุญประจำปีนี้ 1 ปี แล้วจึงกลับมาทำพิธีกรรมอีกครั้งเวียนแบบนี้ไปเรื่อย ๆ
# โจซูเอ คาร์ดุชชี
โจซูเอ คาร์ดุชชี  (27 กรกฎาคม พ.ศ. 2378 – 16 กุมภาพันธ์ พ.ศ. 2450) เป็นกวีชาวอิตาลีซึ่งบ่อยครั้งเป็นที่ยกย่องว่าเป็นหนึ่งในกวีที่ยิ่งใหญ่ที่สุดของอิตาลี เขายังเป็นครูอีกด้วย คาร์ดุชชีถูกยกย่องให้เป็นกวีแห่งชาติอย่างไม่เป็นทางการของประเทศอิตาลีสมัยใหม่ ในปีพ.ศ. 2448 คาร์ดุชชีเป็นชาวอิตาลีคนแรกที่ได้รับรางวัลโนเบลสาขาวรรณกรรม

 แหล่งข้อมูลอื่น 
 ชีวประวัติในเว็บรางวัลโนเบล 
 กลอนของคาร์ดุชชี  ฉบับภาษาอิตาลีดั้งเดิม
# ภวตัณหา
ภวตัณหา แปลว่า ความอยากในภพ
ภวตัณหา ทั่วไปหมายถึงความอยากมีอยากเป็น คืออยากมีอย่างนั้นอย่างนี้ อยากเป็นนั่นเป็นนี่

ภวตัณหา ใจความสูงสุดหมายถึงความกำหนัดยินดีในรูปภพและอรูปภพ คือความพอใจติดใจในฌานด้วยความปรารถนาภพ อันเป็นความยินดีที่ประกอบด้วยสัสสตทิฐิ คือความเห็นว่าทุกสิ่งทุกอย่างเช่นเบญจขันธ์เป็นของเที่ยงแท้ ยั่งยืน มีติดต่อกันไปไม่เปลี่ยนแปลง กล่าวคืออยากเกิดอยากเป็นเช่นที่เป็นอยู่ตลอดไป
# ฆราวาส
ฆราวาส (อ่านว่า คะราวาด) นัยแรกแปลว่า การอยู่ครองเรือน, การอยู่ในเรือน, การเป็นอยู่แบบชาวบ้าน เช่น

"ฆราวาสเป็นที่คับแคบ เป็นทางมาแห่งธุลี บรรพชาเป็นทางปลอดโปร่ง...."

ฆราวาส นัยที่สองแปลว่า ผู้ครองเรือน, ผู้อยู่ในเรือน ได้แก่ชาวบ้านทั่วไปที่มิใช่นักบวช เป็นคำที่มีความหมายเดียวกับคำว่า คฤหัสถ์ เช่น

"ฆราวาสธรรมเป็นธรรมสำหรับผู้ครองเรือนจะพึงประพฤติปฏิบัติ"

"เมื่อเรายังเป็นฆราวาสอยู่ ได้ตกแต่งร่างกายนุ่งห่มเสื้อผ้าอันงาม ทัดทรงดอกไม้ ลูบไล้ด้วยจุรณจันทน์ ....."

ฆราวาส มักพูดหรืออ่านเพี้ยนไปว่า ฆารวาส (คาระวาด)
# วิภวตัณหา
วิภวตัณหา แปลตรงตัวตามศัพท์บาลีว่า "ความไม่อยากมี" สามารถตีความได้หลายความหมาย

โดยทั่วไป วิภวตัณหา หมายถึงความไม่อยากมี ไม่อยากเป็น คืออยากจะพ้นจากภาวะที่ตนไม่ต้องการไม่อยากได้ เช่น อยากพ้นจากความยากจนจากความเจ็บไข้ พ้นจากความยากจน หรือ ไม่อยากเจอหน้าคนที่เราไม่ชอบใจ เป็นต้น

วิภวตัณหา อีกความหมายหนึ่ง หมายถึง ความคิดที่ผิด (อุจเฉททิฐิ) คือ เห็นว่าภพชาติไม่มี อันเป็นความความเห็นผิดที่ทำให้ไม่คำนึงถึงบาปบุญคุณโทษ เพราะความเห็นชนิดนี้เชื่อว่าชาติหน้าไม่มี คนเราตายแล้วสูญ จึงทำให้ปฏิบัติตนไปตามใจปรารถนาด้วยอำนาจของตัณหา โดยไม่กังวลถึงผลที่จะตามมาภายหลัง
# ญัตติ (ศาสนาพุทธ)
ญัตติ แปลว่า การประกาศให้สงฆ์ทราบ เรียกอีกอย่างหนึ่งว่า คำเผดียงสงฆ์

ญัตติ ที่ใช้เฉพาะในพระวินัยหมายถึงคำเสนอหรือข้อเสนอที่ใช้ในกรรมวาจาโดยพระคู่สวดประกาศให้สงฆ์ทราบในการประชุมกันทำสังฆกรรมอย่างใดอย่างใดอย่างหนึ่ง ถ้าสวดญัตติแล้วไม่มีการเสนอในลงมติเรียกว่า ญัตตติกรรม แต่ถ้าเสนอให้ลงมติด้วย เรียกว่า ญัตติทุติยกรรม บ้าง ญัตติจตุถตกรรม บางแล้วแต่กรณี

ญัตติ ในคำไทยใช้ในความหมายว่าข้อเสนอเพื่อลงมติ, หัวข้อโต้วาที เช่นใช้ว่า

"ผู้แทนเขาจะเสนอญัตติเรื่องนี้ในสภาผู้แทนราษฎร"

"ในงานนี้มีการโต้วาทีในญัตติว่าปัญญาดีกว่าทรัพย์"
# ปฏิคาหก
ปฏิคาหก แปลว่าผู้รับ คู่กับคำว่า ทายก ที่แปลว่า ผู้ให้

ปฏิคาหก หมายถึงผู้รับทาน, ผู้รับของถวายจากทายก ปกติใช้กับนักพรต นักบวช หรือบรรพชิต เช่นภิกษุสามเณร ในบุคคลทั่วไปก็มีใช้บ้างในกรณีที่เป็นผู้เข้าไปรับทานจากทายกผู้ใจบุญ เช่นพระเวสสันดรให้ทานก็มีปฏิคาหกที่เป็นคนทั่วไปมารับทานกันมาก

ปฏิคาหก ที่เป็นพระอริยบุคคลและเป็นผู้ทรงศีลทรงธรรมถือว่าเป็นปฏิคาหกผู้ยอดเยี่ยม นำให้ทายกผู้ถวายได้รับบุญอานิสงส์มาก เพราะเป็นปฏิคาหกผู้หมดกิเลสแล้วหรือเป็นผู้มีศีลบริสุทธิ์ เป็นผู้ปฏิบัติธรรม
# SJ
SJ (ภาษาอังกฤษว่า เอสเจ) อาจหมายถึง
 แซนโฮเซ เมืองในรัฐแคลิฟอร์เนีย
 สการ์เล็ต โจแฮนสัน นักแสดง
 โชเน็นจัมป์ นิตยสารการ์ตูนญี่ปุ่น
 คณะแห่งพระเยซูเจ้า 
 ซูเปอร์จูเนียร์ กลุ่มดนตรีสัญชาติเกาหลี
 เซเลอร์จูปิเตอร์ ตัวละครในเซเลอร์มูน
# ประคำ
ประคำ หมายถึง ลูกกลม ๆ ที่ร้อยเป็นพวงสำหรับเป็นเครื่องหมายการนับในเวลาบริกรรมภาวนา หรือสำหรับใช้เป็นเครื่องราง เรียกโดยทั่วไปว่า ลูกประคำ

ประคำ ทำด้วยวัสดุต่างชนิด เช่น ไม้จันทน์ ไม้เนื่อแข็ง ลูกหวาย ผลไม้ตากแห้ง หินสี พลาสติก ตลอดถึงหยก โดยเจาะรูตรงกลาง ร้อยด้วยด้ายหรือเอ็นเป็นพวง พวงหนึ่งนิยมมีจำนวน 108 ลูก หรือน้อยกว่านั้นตามต้องการ ที่นิยม 108 เพราะถือคติตามบทบริกรรมภาวนา คือ อิติปิโส 108

ประคำ นิยมพกติดตัวไปในที่ต่าง ๆ โดยถือไปบ้าง ห้อยคอไปบ้าง เพื่อสะดวกในการใช้ได้ทันทีเมื่อมีโอกาส เช่น ขณะนั่งรถ นั่งรอเวลา หรือขณะอยู่คนเดียวเงียบ ๆ

นอกจากที่มีใช้ในพุทธศาสนาแล้ว ยังมีการใช้ลูกประคำในการสวดภาวนาในศาสนาอื่น ๆ เช่น คริสต์ (โรมันคาทอลิก), พราหมณ์-ฮินดู และ อิสลาม เป็นต้น
# กาม
กาม หรือ กามะ (ภาษาสันสกฤต, ภาษาบาลี; อักษรเทวนาครี: काम) แปลว่า "ความต้องการ, ความปรารถนา, ความหวัง" ในวรรณกรรมฮินดูและพุทธMonier Williams, काम, kāma Monier-Williams Sanskrit English Dictionary, pp 271, see 3rd column กามมีความหมายกว้าง ๆ หมายถึง ความปรารถนาทางเพศและความปรารถนาในวรรณกรรมร่วมสมัย แต่แนวคิดของกามนั้นครอบคลุมความหมายกว้าง ๆ ถึง ความต้องการ, ความหวัง, ความใคร่, ความปรารถนา, ความสุขใจอันเกิดจากผัสสะ, ความต้องการถึง, ปรารถนาถึงการมีความสุขไปกับสุนทรียภาพ, ชีวิต, ความรักใคร่, ความหลง, การมีความสุขกับความรัก ไม่ว่าจะด้วยการมีเพศสัมพันธ์หรืออารมณ์ทางเพศหรือไม่ก็ตาม 

ในศาสนาฮินดู กามเป็นหนึ่งในเป้าหมายสี่ประการของชีวิตมนุษย์ กามถือเป็นสิ่งจำเป็นและเป็นเป้าหมายอันดีต่อสุขภาพของชีวิตมนุษย์เมื่อได้ทำตาม หากแต่ต้องไม่ละทิ้งเป้าหมายอีกสามประการที่เหลือ คือ ธรรม, อรรถ, และ โมกษะThe Hindu Kama Shastra Society (1925), The Kama Sutra of Vatsyayana, University of Toronto Archives, pp. 8see:
 A. Sharma (1982), The Puruṣārthas: a study in Hindu axiology, Michigan State University, , pp 9-12; See review by Frank Whaling in Numen, Vol. 31, 1 (Jul., 1984), pp. 140-142;
 A. Sharma (1999), The Puruṣārthas: An Axiological Exploration of Hinduism, The Journal of Religious Ethics, Vol. 27, No. 2 (Summer, 1999), pp. 223-256;
 Chris Bartley (2001), Encyclopedia of Asian Philosophy, Editor: Oliver Learman, , Routledge, Article on Purushartha, pp 443 เป้าหมายทั้งสี่ประการของชีวิตที่กล่าวมานี้เรียกรวมกันว่าเป็น ปุรุษารถะKama in Encyclopædia Britannica, Chicago, 2009

ในศาสนาพุทธเถรวาทนั้น พระธรรมกิตติวงศ์ (ทองดี สุรเตโช) ได้ระบุว่ากามคือพระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548 “ความอยากในกาม ความเยื่อใยในกาม ฯลฯ โดยทั่วไปหมายถึง ความอยากในกามคุณ 5 คือ รูป เสียง กลิ่น รส และโผฏฐัพพะ” และถือว่า “ใจความสูงสุดของกามตัณหา หมายถึง ความยินดี ความติดใจ ความพอใจในกามภพ อันเป็นที่เกิดของผู้ยังเกี่ยวข้องด้วยกาม ซึ่งพร้อมมูลด้วยกาม ได้แก่โลกมนุษย์และเทวโลก”
# บูรพาจารย์
บูรพาจารย์ (อ่านว่า บูระพาจาน) แปลว่า อาจารย์ในเบื้องต้น, อาจารย์ก่อนๆ ใช้ว่า บุพพาจารย์ หรือ บุรพาจารย์ ก็ได้

บูรพาจารย์ ใช้หมายถึงอาจารย์ 2 ประเภทคือ
 บิดามารดา คืออาจารย์พิเศษคนแรกของแต่ละคนที่สอนทุกอย่างให้โดยไม่มีค่าจ้าง ไม่มีตารางสอน ไม่มีวันหยุด บิดามารดาจัดว่าเป็นบูรพาจารย์ของลูก เป็นอาจารย์ผู้ยิ่งใหญ่ของลูกทุกคน
 อาจารย์เก่า คืออาจารย์ที่อบรมสั่งสอนวิชาการมาก่อน เป็นอาจารย์รุ่นแรกๆ จัดว่าเป็นบูรพาจารย์ของศิษย์และอาจารย์ต่อๆ มา ซึ่งได้แก่ครูอาจารย์ทั่วไป
# นิพพิทา
นิพพิทา แปลว่า ความเบื่อหน่าย

นิพพิทา หมายถึงความเบื่อหน่ายในกองทุกข์ คือเบื่อหน่ายคลายความกำหนัดยินดีในสังขารด้วย การรู้แจ้งเห็นจริงว่าเป็นสิ่งน่าเบื่อ เป็นอนิจจัง ทุกขัง อนัตตา ไม่น่ายึดมั่นถือมั่น เป็นความเบื่อหน่ายด้วยปัญญา เบื่อหน่ายถาวร และเกิดขึ้นในทุกสังขาร

ความเบื่อหน่ายธรรมดา ความเบื่อหน่ายในสิ่งที่ไม่ชอบ เช่นคนป่วยเบื่อหน่ายอาหาร ภรรยาเบื่อหน่ายสามีที่มีชู้ ครูเบื่อหน่ายนักเรียนเกเร ไม่จัดเป็นนิพพิทา เพราะไม่เป็นการเบื่อหน่ายแบบถาวร แต่เป็นประเภทเบื่อๆ อยากๆ

นิพพิทา จัดเป็นนิพพิทาญาณ คือความหยั่งรู้ด้วยความเป็นจริงในสังขารด้วยความเบื่อหน่ายเป็นทางให้เกิดวิสุทธิมรรคผลนิพพาน
# ห่มดอง
ห่มดอง คือการห่มผ้าของพระสงฆ์แบบหนึ่งโดยห่มเฉวียงบ่าคือเปิดบ่าขวา ปิดบ่าซ้าย พาดสังฆาฏิ แล้วคาดอกด้วยผ้ารัดอก การห่มดองถือว่าเป็นการนุ่งห่มของพระธรรมยุตินิกาย แต่ปัจจุบันเป็นการห่มครองที่นิยมในกลุ่มพระฝ่ายมหานิกายมากกว่า ฝ่ายธรรมยุติไม่ใคร่นิยมแล้ว นิยมห่มในภาคเหนือของประเทศ (อาจจะเพราะครูบาศรีวิชัยซึ่งเป็นที่ศรัทธาของชาวล้านนาห่มดอง) และวัดที่เป็นสำนักเรียนส่วนใหญ่จะกำหนดให้พระและสามเณรนุ่มห่มเพื่อให้ไปในแนวทางเดียวกัน อาจเพราะเนื่องจากมีสามเณรเป็นจำนวนมาก ซึ่งการห่มดองไม่หลุดง่าย บางท้องที่ถือว่าเป็นการห่มของของสามเณร ไม่ใช่การห่มของพระก็มี ปัจจุบันมหาวิทยาลัยสงฆ์ทั้งสองแห่งจะกำหนดให้พระนิสิตนุ่มห่มเมื่อมามหาวิทยาลัย แม้แต่กลุ่มวัดพระธรรมกาย ก็ยึดถือเป็นการห่มที่กลุ่มสาขาต้องห่มเหมือนกัน และยังส่งเสริมให้พระสงฆ์ในประเทศห่มอีกด้วย รูปปั้นพระสีวลีปางเดินธุดงค์ส่วนมากจะนุ่มห่มดองเช่นกัน และมีพระธุดงค์บางกลุ่มนิยมห่ม เมื่อออกเดินธุดงค์โดยจะถือเป็นสัญลักษณ์หรือธรรมเนียมของกลุ่ม เช่น วัดศีรีล้อม ถ้ำนิรภัย (สำนักท่องปาฏิโมกข์ อำเภอตากฟ้า นครสวรรค์)
# ปริมณฑล (ศาสนาพุทธ)
ปริมณฑล ในคำวัดหมายถึงความเรียบร้อย, ความสวยงาม, ความเป็นระเบียบ

ปริมณฑล ใช้เรียกการนุ่งห่มของภิกษุสามเณรว่า นุ่งห่มเป็นปริมณฑล คือนุ่งห่มเรียบร้อยสวยงาม เป็นระเบียบ ถูกธรรมเนียมนิยม

นุ่งเป็นปริมณฑล คือด้านบนนุ่งปิดสะดือ แต่ไม่ถึงกระโจมอก ด้านล่างปืดหัวเข่าลงมาเพียงครึ่งแข้ง ไม่ถึงกรอมข้อเท้า (สบง) คือ การนุ่งของพระสงฆ์ในส่วนสบง (ผ้าที่ใช้นุ่ง) ปรากฏในพระวินัยส่วนเสขิยวัตรสารูป สิกขาบทที่ 1 ว่า "ภิกษุพึงทำความศึกษาว่า เราจักนุ่งเป็นปริมณฑล ให้เรียบร้อย" การนุ่งเป็นปริมณฑลนี้ หมายถึง การนุ่งสบงโดยส่วนบนปิดตั้งแต่สะดือลงมา ส่วนล่างปิดตั้งแต่ใต้เข่าขี้นไป

ห่มเป็นปริมณฑล คือในวัดห่มเฉวียงบ่าคือปิดบ่าและแขนซ้าย เปิดบ่าและแขนขวา ปกเข่าลงมาขนาดเท่าผ้านุ่ง (สบง) เมื่อเข้าบ้านห่มคลุมปิดบ่าและแขนทั้งสองข้าง ปิดหลุมคอ ข้างล่างปิดหัวเข่าทั้งสองข้างเหมือนในวัด (ห่มดอง ห่มคลุม)